CELEX: 32015R2112
Language: lt
Date: 2015-11-23 00:00:00
Title: 2015 m. lapkričio 23 d. Komisijos reglamentas (ES) 2015/2112, kuriuo dėl duomenų eilučių pritaikymo, atliekamo peržiūrėjus produktų pagal veiklos rūšį klasifikatorių (CPA), iš dalies keičiamas Reglamento (EB) Nr. 251/2009, kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl verslo struktūros statistikos, I priedas (Tekstas svarbus EEE)

24.11.2015   
            
            
               LT
            
            
               Europos Sąjungos oficialusis leidinys
            
            
               L 306/4
            
         KOMISIJOS REGLAMENTAS (ES) 2015/2112
   2015 m. lapkričio 23 d.
   kuriuo dėl duomenų eilučių pritaikymo, atliekamo peržiūrėjus produktų pagal veiklos rūšį klasifikatorių (CPA), iš dalies keičiamas Reglamento (EB) Nr. 251/2009, kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl verslo struktūros statistikos, I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 295/2008 dėl verslo struktūros statistikos (1), ypač į jo 11 straipsnio 2 dalies e punktą,
   kadangi:
   
               (1)
            
            
               Reglamentu (EB) Nr. 295/2008 nustatyta bendra Europos statistinių duomenų apie verslo struktūrą, veiklos rūšis, konkurencingumą ir veiklos rezultatus Sąjungoje rinkimo, rengimo, perdavimo ir vertinimo sistema;
            
         
               (2)
            
            
               Europos Parlamento ir Tarybos reglamentu (EB) Nr. 451/2008 (2), siekiant patenkinti Sąjungos statistikos poreikius, nustatytas naujas statistinis produktų pagal veiklos rūšį klasifikatorius (CPA);
            
         
               (3)
            
            
               Komisijos reglamento (EB) Nr. 251/2009 (3) I priede nustatytos duomenų eilutės, suskirstymo lygis ir produktų pavadinimai, teiktini pagal CPA;
            
         
               (4)
            
            
               įsigaliojus Komisijos reglamentui (ES) Nr. 1209/2014 (4), siekiant išlaikyti palyginamumą ir nuoseklumą su tarptautiniu lygmeniu naudojamais produktų klasifikavimo standartais, būtina pritaikyti Reglamento (EB) Nr. 251/2009 I priede nustatytą suskirstymo lygį ir tam tikrų produktų pavadinimus, naudojamus perduodant duomenis pagal CPA;
            
         
               (5)
            
            
               todėl Reglamento (EB) Nr. 251/2009 I priedas turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 251/2009 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 97, 2008 4 9, p. 13.
   
      (2)  2008 m. balandžio 23 d. Europos Parlamento ir Tarybos reglamentas (EB) Nr. 451/2008, nustatantis naują statistinį produktų pagal veiklos rūšį klasifikatorių (CPA) ir panaikinantis Tarybos reglamentą (EEB) Nr. 3696/93 (OL L 145, 2008 6 4, p. 65).
   
      (3)  2009 m. kovo 11 d. Komisijos reglamentas (EB) Nr. 251/2009, kuriuo įgyvendinamos ir iš dalies keičiamos Europos Parlamento ir Tarybos reglamento (EB) Nr. 295/2008 nuostatos dėl rengiant verslo struktūros statistiką teiktinų duomenų eilučių, priderinant jas prie pakeisto produktų statistinio klasifikatoriaus pagal veiklos rūšis (CPA) (OL L 86, 2009 3 31, p. 170).
   
      (4)  2014 m. spalio 29 d. Komisijos reglamentas (ES) Nr. 1209/2014, kuriuo iš dalies keičiamas 2008 m. balandžio 23 d. Europos Parlamento ir Tarybos reglamentas (EB) Nr. 451/2008, nustatantis naują statistinį produktų pagal veiklos rūšį klasifikatorių (CPA) ir panaikinantis Tarybos reglamentą (EEB) Nr. 3696/93 (OL L 336, 2014 11 22, p. 1).
   
      PRIEDAS
      Reglamento (EB) Nr. 251/2009 I priedas iš dalies keičiamas taip:
      
                  1.
               
               
                  1 punkto „PASLAUGOS“ lentelėje „1E eilutė“ skiltyje „Suskirstymo pagal veiklos rūšis lygmuo“ dalies „Specialūs suvestiniai rodikliai“ kategorijos „HIT“, „MHT“, „MLT“ ir „LOT“ pakeičiamos taip:
                  
                              „HIT
                           
                           
                              Gamyba, naudojant pažangiąsias technologijas (NACE 2 red. 21 + 26 + 30.3)
                           
                        
                              MHT
                           
                           
                              Gamyba, naudojant vidutinio pažangumo technologijas (NACE 2 red. 20 + 25.4 + 27 + 28 + 29 + 30–30.1–30.3 + 32.5)
                           
                        
                              MLT
                           
                           
                              Gamyba, naudojant vidutinio pažangumo–nepažangias technologijas (NACE 2 red. 18.2 + 19 + 22 + 23 + 24 + 25–25.4 + 30.1 + 33)
                           
                        
                              LOT
                           
                           
                              Gamyba, naudojant nepažangias technologijas (NACE 2 red. 10 + 11 + 12 + 13 + 14 + 15 + 16 + 17 + 18–18.2 + 31 + 32–32.5)“.
                           
                        
            
                  2.
               
               
                  2 punkto „PRAMONĖ“ 2H, 2I, 2J ir 2K eilučių lentelių „Veiklos rūšis“ dalyje įrašas „NACE 2 red. B–E sekcijos (išskyrus NACE 2 red. 37, 38 ir 39 skyrius)“ pakeičiamas įrašu „NACE 2 red. B–D sekcijos ir 36 skyrius“.
               
            
                  3.
               
               
                  3 punkte „PASKIRSTOMOJI PREKYBA“ 3E, 3F, 3G, 3H, 3I, 3J ir 3K eilučių lentelių „Suskirstymo pagal veiklos rūšis lygmuo“ įrašas „NACE 2 red. 1 ženklo lygmuo (sekcijos)“ išbraukiamas.
               
            
                  4.
               
               
                  4 punkte „STATYBA“ 4G eilutės lentelėje „Suskirstymo pagal veiklos rūšis lygmuo“ įrašas
                  „NACE 2 red. 3 ženklų lygmuo (grupės)
                  NACE 2 red. 2 ženklų lygmuo (skyriai)
                  NACE 2 red. 1 ženklų lygmuo (sekcijos)“
                  pakeičiamas įrašu:
                  „NACE 2 red. 2 ženklų lygmuo (skyriai), išskyrus 43 skyriaus 18 31 0 ir 18 32 0 rodiklius
                  NACE 2 red. 1 ženklų lygmuo (sekcijos), išskyrus 18 31 0 ir 18 32 0 rodiklius“.
               
            
                  5.
               
               
                  8 punktas „VERSLO PASLAUGOS“ iš dalies keičiamas taip:
                  
                              a)
                           
                           
                              Lentelės „8A eilutė“ dalyje „Suskirstymo pagal produktų rūšis lygmuo“63 12 produkto pavadinimas „Interneto vartų turinys“ pakeičiamas pavadinimu „Interneto vartų paslaugos“.
                           
                        
                              b)
                           
                           
                              Lentelės „8A eilutė“ dalyje „Suskirstymo pagal produktų rūšis lygmuo“73 11 13 produkto pavadinimas „Reklamos dizaino ir koncepcijų kūrimo paslaugos“ pakeičiamas pavadinimu „Reklamos koncepcijų kūrimo paslaugos“.
                           
                        
                              c)
                           
                           
                              Lentelės „8C eilutė“ dalyje „Suskirstymo pagal produktų rūšis lygmuo“70 22 4 produktas „Prekių ženklai ir frančizės“ išbraukiamas.
                           
                        
                              d)
                           
                           
                              Lentelės „8E eilutė“ dalyje „Suskirstymo pagal produktų rūšis lygmuo“71 11 24 produkto pavadinimas „Architektūros konsultacijų paslaugos“ pakeičiamas pavadinimu „Statybos projektų architektūros konsultacijų paslaugos“.